Vihara. Vihara (sanskritcha Vihara — almashish, joyini oʻzgartirish) — budda monastiri; shuningdek Hindistondagi qoyatoshlarga oʻyib ishlangan sunʼiy gʻorlarning maxsus turi boʻlib, ular budda rohiblari turishi uchun hujra vazifasini oʻtagan. Hindistondagi Bihar viloyatining nomi ham u yerda V.ning koʻpligi tufayli qoʻyilgan. V.lar buddizm vujudga kelgan davrdan maʼlum. Buxoro sh. nomi V.dan olingan degan taxminlar mavjud.